Ruthvengo kuartela

Ruthvengo kuartela, ingelesez: Ruthven Barracks, Eskoziako Ruthven herritik hurbileko muino batean dagoen antzinako kuartel militar baten eraikina da, Highland eskualdeko Badenoch barrutian. Historia 1229an eraikia izan zen, ziur aski Comyn klaneko kideek. XIII. mendean Comyn klaneko buruak ziren Badenocheko jaunen gotorlekua izan zen. XVIII. mendean Britainiar Armadaren kuartel militarra eta gotorlekua zen, baina Cullodengo guduaren porrotaren ondorengo atzerakadan jakobitek suntsitu egin zuten.